Κομμουνιστικό Κόμμα Βοημίας και Μοραβίας

Το Κομμουνιστικό Κόμμα Βοημίας και Μοραβίας (τσεχ. Komunistická strana Čech a Moravy) είναι αριστερό-συντηρητικό πολιτικό κόμμα στην Τσεχία. Επικεφαλής του είναι η Κατερίνα Κονέτσνα. Το κόμμα είναι το κύριο μέρος του συνασπισμού Στατσίλο!.

Το κόμμα θεωρείται κομμουνιστικό. Είναι το μόνο πρώην κυρίαρχο κόμμα στην μετα-κομμουνιστική Κεντρική Ευρώπη που δεν έχει αφαιρέσει τον κομμουνιστικό τίτλο από το όνομά του, αν και άλλαξε τις θέσεις του έτσι ώστε να συμβαδίζει με τους αντικομμουνιστικούς νόμους που ψηφίστηκαν μετά από το 1989. Στο παρελθόν, το κόμμα ήταν πολιτικά απομονωμένο και κατηγορούταν για «εξτρεμισμό», πρόσφατα, όμως, έγιναν προσπάθειες προσέγγισης με το Τσεχικό Σοσιαλδημοκρατικό Κόμμα. Μετά τις τοπικές εκλογές του 2012, το κόμμα συμμετείχε στις κυβερνήσεις 10 επαρχιών μαζί με το Τσεχικό Σοσιαλδημοκρατικό Κόμμα, ενώ παρείχε κοινοβουλευτική στήριξη σε κυβέρνηση ΑΝΟ-Σοσιαλδημοκρατών του Αντρέι Μπάμπις. Η νεολαία του κόμματος τέθηκε εκτός νόμου από το 2006 μέχρι το 2010 και έχουν εκφραστεί απόψεις από άλλα κόμματα έτσι ώστε να τεθεί το Κομμουνιστικό Κόμμα Βοημίας και Μοραβίας εκτός νόμου, λόγω του έντονου αντικομμουνιστικού και περιοριστικού (σε ό,τι αφορά συγκεκριμένα τον κομμουνισμό) κλίματος που έχει καλλιεργηθεί στη χώρα.

 Παραπομπές 

 Εξωτερικοί σύνδεσμοι 


Βοημιας και Μοραβιας
Κατηγορία:Αντικαπιταλιστικά κόμματα